Согласно член 25 од Законот за здруженија и фондации (Сл. Весник на РМ бр. 52/210 ) и член 19 и 23 од Статутот на здружението „Надеж - Норе“ од Македонска Каменица, како и донесена одлука од седницата на Собранието на одржана на ден 20.10.2020 година, претседателот на ЗГ „Надеж – Норе“ ја донесе следната:

**Д Е К Л А Р А Ц И Ј А**

**за родова еднаквост**

Со овој акт, здружението на граѓани „Надеж – Норе“ од Македонска Каменица, родовата еднаквост ја декларира како основен принцип на своето делување, преку кој ќе се постигне взамено почитување помеѓу родовите во рамките на функционирањето на здружението.

Врз основа на наведеното, во иднина, во секој орган на одлучување на здружението (собрание, Управен одбор, Надзорен одбор и разни комисии), како и останати раководни позиции во здружението, најмалку 30 % од поставените лица ќе бидат припадници од различен пол.

Па така, во една три члена комисија формирана за потребите на здружението, два члена од комисијата ќе бидат од еден пол, а третиот од друг пол.

Под почитување на родовата еднаквост, под оваа декларација, се подразбира и подеднакво доделување на придобивките и обврските настанати во работата на здружението, како што се учеството на обуки, семинари курсеви, како и извршување на други обврски и работни задачи во здружението.

Македонска Каменица, 20.10.2020 г. **Претседател,**

Марија Ситновска